Aarhuus Stifts-Tidende, 1845-12-26
Jndsendt. Det kan ikke andet end i høieste Grad vække Engstelse og Bekymring, saaledes som Jldebrand i den senere Tid er tiltaget her i Byen; det er nu 4de Gang at Aarhuus i indeværende Efteraar er bleven hjemsøgt af Jldsvaade, hvoraf de 3de have været af en høist farlig Natur, og at de alle ere opstaaede ved en uforsvarlig og skjødesløs Omgang med Jld og Lys, kan der vel neppe være Tvivl om Jhvorvel jeg nu fuldkommen inddrømmer, at det er yderst vanskeligt, ja vel som oftest umuligt for Dommeren at faae opdaget den sande Aarsag til Jldens Opkomst, saa var det dog saare ønskeligt, om Enhver vilde bidrage sit til, at meddele Dommeren alle de Oplysninger, der kunde lede til Opdagelse deraf, for at der dog engang imellem kunde statueres et Exempel til Skræk og Advarsel for andre ligegyldige Personer. Lovgivningen har man i denne Henseende Intet at bebreide, thi den fastsætter alvorlig Straf for skjødesløs Omgang med Jld og Lys, men desværre er der vel kun saare Fag, der kjende samme, især er Tiendeklassen uvidende derom; det synes derfor at være ønskeligt og gavnligt at Forordningen hvert Efteraar blev indrykket i Aviserne, ja maaskee endog ved Trommeslag, bekjendtgjort, muligt man endnu kunde gaae et Skridt, videre, og paalægge enhver Huusbonde stedse at være forsynet med et Exemplar af Forordningen, hvis Jndhold han jevnligen havde at gjøre sit Tyende bekjendt medDet er en almindelig Mening, at der ingen Straf er fast at for skjødesløs Omgang med Jld og Lys, saavel som mod Tobaksrygning paa utilbørlige og farlige Steder; jeg skal derfor herved tillade mig at bringe Forordningen til almindelig Kundskab; samme lyder saaledes: "Vi have allernaadigst fundet forgodt at befale og forbyde, at Jngen, være sig Tjenestefolk eller Andre i Kjøbstæderne eller paa Landet, maae understaae sig i at ryge Tobak i Stalde, Lader, paa Holofter, ved Tækning, Korn, Hø, eller Halms Behandling, eller paa andre saadanne Steder, og ved let brændende Materialier, hvoraf nogen Farlighed kunde være at befrygte; men om Nogen sig hermed forseer eller paa anden ligesaa grov Maade udviser nogen uforsvarlig Skjødesløshed og Omgang med Jld eller Lys, skulle de uden al Raade dømmes paa 1 a 2 Aar, om det er Mandsperson, til Fæstningsarbeide, og om det er Qvindesperson, til Spinde= eller Tugthuus, omendskjøndt ei mindste Begyndelse til nogen Skade eller Fare sig deraf havde reist; men skulde derved nogen Skade være bleven foraarsaget, da skulle de derfor dommes paa Livstid efter befindende Beskaffenhed; befindes det at Huusbonder i Kjøbstæder eller paa Landet have seet igjennem Fingre dermed, eller at have havt Videnskab derom, uden at have angivet det for Vedkommende, og det dem skjellig kunde overbevises, da skulle de efter Øvrighedens Sigtelse erlægge en Mulct til de Fattige af 10 til 20 Rd. hver Gang de maatte betrædes herudi at have taget Forsømmelse, endog, om aldrig nogen Skade af saadan utilladelig Tobakssmøgen, eller skjødesløs Omgang med Jld og Lys var paafulgt &c." Disse ere Forordningens Ord; man seer saaledes, at der fra Lovgiverens Side er gjort hvad der kan og bør gjøres; man seer at det ikke alene er Huusbondens Pligt at forbyde sit Tyende al Tobaksrygning paa farlige Steder, men at det og er hans Pligt at anmelde saadant til Vedkommende, naar Formaninger ei ville frugte. Det kan vel tænkes muligt, at der kunde gives en enkelt Huusbonde, der har saaliden Agtelse, saavel for sin egen, som for sine Medborgeres Eiendom, at han ligesaalidet selv udviser Forsigtighed med Jld og Lys eller Tobaksrygning, paa farlige Steder, som tilholder sit Tyende at vise Forsigtighed, men det er og udenfor al Tvivl, at Lovens hele Strænghed bør ramme en saadan skjødesløs Huusbond, hvad enten han selv eller Tiendet paa hans Befaling gjør sig skyldig i den omhandlede Skjødesløshed. Slutteligen skal jeg tillade mig at yttre det Ønske, at Commissionairerne for Brandassurance-Compagnierne, hvis Tvivl maatte opstaae hos dem, at En eller Anden ifølge sin Stilling har ladet assurere for et uforholdsmæssigt stort Beløb, da hos Vedkommende ville foretage en Undersøgelse, hvilket jo staaer enhver Commissionair frit for Aarhuus, d. 22de Decbr. 1845.